กฎกระทรวงกำหนดประเภทของโรงฆ่าสัตว์ พ.ศ. 2565
ประกาศวันที่ 2022-06-08

content: กฎกระทรวง กำหนดประเภทของโรงฆ่าสัตว์ พ.ศ. ๒๕๖๕
content: อาศัยอำนาจตามความในมาตรา ๕ วรรคสอง และมาตรา ๑๔ (๒) แห่งพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. ๒๕๕๙ รัฐมนตรีว่าการกระทรวงเกษตรและสหกรณ์โดยคำแนะนำของคณะกรรมการกำกับดูแลการประกอบกิจการฆ่าสัตว์ออกกฎกระทรวงไว้ ดังต่อไปนี้
sectionNo: 1
content: ข้อ ๑ ประเภทของโรงฆ่าสัตว์ มีดังต่อไปนี้ (๑) โรงฆ่าสัตว์เพื่อการจำหน่ายเนื้อสัตว์ภายในประเทศ (๒) โรงฆ่าสัตว์เพื่อการจำหน่ายเนื้อสัตว์ภายในประเทศและเพื่อการส่งออก
sectionNo: 2
content: ข้อ ๒ โรงฆ่าสัตว์ตามข้อ ๑ (๑) ได้แก่ โรงฆ่าสัตว์ที่ประกอบกิจการฆ่าสัตว์เพื่อการจำหน่ายเนื้อสัตว์ภายในประเทศเท่านั้น
sectionNo: 3
content: ข้อ ๓ โรงฆ่าสัตว์ตามข้อ ๑ (๒) ได้แก่ โรงฆ่าสัตว์ที่ประกอบกิจการฆ่าสัตว์เพื่อการจำหน่ายเนื้อสัตว์ภายในประเทศและได้รับการรับรองจากกรมปศุสัตว์เพื่อการส่งออกต่างประเทศได้ด้วย
content: ให้ไว้ ณ วันที่ ๕ พฤษภาคม พ.ศ. ๒๕๖๕ เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๔ (๒) แห่งพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. ๒๕๕๙ บัญญัติให้รัฐมนตรีว่าการกระทรวงเกษตรและสหกรณ์โดยคำแนะนำของคณะกรรมการกำกับดูแลการประกอบกิจการฆ่าสัตว์กำหนดประเภทของโรงฆ่าสัตว์ จึงจำเป็นต้องออกกฎกระทรวงนี้